CELEX: 31993R2650
Language: el
Date: 1993-09-28 00:00:00
Title: ΚΑΝΟΝΙΣΜΟΣ (ΕΟΚ) αριθ. 2650/93 ΤΗΣ ΕΠΙΤΡΟΠΗΣ της 28ης Σεπτεμβρίου 1993 για τροποποίηση του κανονισμού (ΕΟΚ) αριθ. 1724/92 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του χοιρείου κρέατος

Avis juridique important

|

31993R2650

ΚΑΝΟΝΙΣΜΟΣ (ΕΟΚ) αριθ. 2650/93 ΤΗΣ ΕΠΙΤΡΟΠΗΣ της 28ης Σεπτεμβρίου 1993 για τροποποίηση του κανονισμού (ΕΟΚ) αριθ. 1724/92 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του χοιρείου κρέατος  

Επίσημη Εφημερίδα αριθ. L 243 της 29/09/1993 σ. 0004 - 0005

ΚΑΝΟΝΙΣΜΟΣ (ΕΟΚ) αριθ. 2650/93 ΤΗΣ ΕΠΙΤΡΟΠΗΣ της 28ης Σεπτεμβρίου 1993 για τροποποίηση του κανονισμού (ΕΟΚ) αριθ. 1724/92 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του χοιρείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα προϊόντα για τις Καναρίους Νήσους (1), όπως τροποποιήθηκε τελευταία από τον κανονισμό (ΕΟΚ) αριθ. 3714/92 (2), και ιδίως το άρθρο 3 παράγραφος  4,  Εκτιμώντας:  ότι ο κανονισμός (ΕΟΚ) αριθ. 1724/92 της Επιτροπής της 30ής Ιουνίου 1992 για τον καθορισμό των λεπτομερειών εφαρμογής του καθεστώτος εφοδιασμού των Καναρίων Νήσων σε ορισμένα γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ)  αριθ. 1730/93 (4), έχει καθορίσει στο παράρτημα ΙΙ τις ενισχύσεις για τα προϊόντα που περιλαμβάνονται στο προβλεπόμενο ισοζύγιο εφοδιασμού και προέρχονται από την αγορά της Κοινότητας- ότι η εφαρμογή των κριτηρίων καθορισμού της κοινοτικής ενισχύσεως στη σημερινή κατάσταση των αγορών στον εν λόγω τομέα και ιδίως στις τιμές των προϊόντων αυτών στο ευρωπαϊκό τμήμα της Κοινότητας και στη διεθνή αγορά, οδηγεί στον καθορισμό της ενισχύσεως  εφοδιασμού των Καναρίων Νήσων σε προϊόντα του τομέα του χοιρείου κρέατος στα ποσά που περιλαμβάνονται στο παράρτημα- ότι η Επιτροπή Διαχείρισης Χοιρείου Κρέατος δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το παράρτημα ΙΙ του κανονισμού (ΕΟΚ) αριθ. 1724/92 αντικαθίσταται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Σεπτεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 173 της 27. 6. 1992, σ. 13.  (2) ΕΕ αριθ. L 378 της 23. 12. 1992, σ. 23.  (3) ΕΕ αριθ. L 179 της 1. 7. 1992, σ. 90.  (4) ΕΕ αριθ. L 160 της 1. 7. 1993, σ. 8.      ΠΑΡΑΡΤΗΜΑ  "ΠΑΡΑΡΤΗΜΑ ΙΙ Ύψος της ενίσχυσης που χορηγείται στα προϊόντα που αναφέρονται στο παράρτημα Ι και προέρχονται από την αγορά της Κοινότητας   /* ΠΙΝΑΚΕΣ: δείτε Ε.Ε. */